Odense Adresse-Contoirs Efterretninger, 1817-02-14
Avertissemente. Undertegnede Eier agter underhaanden at bortsælge Hovedgaarden Kjeldgaard i Salling, i Viborg Amt, der staaer for Hartkorn Hovedgaardstaxt 30 Tdr. 1 Skpr. 1 Fdkr. 1 Alb., har et Areal af 501 Tdr. Land Ager, Eng og got Kjær langs Liimfjorden. Den aarlige Udsæd er over 200 Tdr. af al Slags Sæd, der i Gaardens største Deelen gode Jorder give sædvanlig gode Fold. Gaardens Bygninger bestaae af en grundmuret Hovedbygning, hvori meget smukke og vel indrettede Værelser, fra hvilke haves en delig Udsigt til Liimfjorden; 2de Muur og Bindingsværks Fløihuse, alt teglhængt, og betydelige og vel indrettede Ladegaardsbygninger, samt en god lille Vandmølle inde i Gaarden, hvorpaa kan males Gaardens eget Huusholdningsskorn, og en Smede tæt uden for Gaarden. i Alle Bygningerne ere assuerede for 25,390 Rbd. S. V. Norden. og Østen for Gaarden er en meget stor og smuk Hauge, hvori en stor Mængde Frugttræer, tildeels af de fineste Sorter, saavelsom meget Gavntræe, hvoraf Gavntømmer til eget Forbrug kan haves; af denne Hauge kan aarlig sælges med god Fordeel her i Egnen en stor Deel Jord= og Træefrugter, samt Baandpiil af en fortrinlig Sort. Til Gaarden er Leilighed formeget Fiskerie af mange Sorter Fisk i Liimfjorden. Af Besætning kan fores og græsses noget over 100 Fæekreature 12 a 16 Heste og 100 Faar med Yngel. Til Gaarden eies og hæves endnu in natura Konge= og Kirke-, Korn- og Qvægtienden, af Selde Sogn, hvori Gaarden ligger, der bestaaer af 436 Tdr. Hartkorn, og aarlig kan indbringe omtrent 500 Tdr. Korn. Af Kongetienden svares aarlig til Viborg lærde Skole 14 Tdr. Byg efter hvert Aars Kapitelstaxt og 6 Rbd. S. V., hvorimod til Kirken er en legeret aarlig Indtægt af 12 Tdr. 3 Skpr. Byg. Til Gaarden henhører endnu 17 Tdr. 7 Skpr. 1 Fdkr. 2 4/5 Alb. Hartkorn Bøndergods, hvoriblandt 3 Gaarde, en stor Veirmølle med 2 Par Qværne, der staae for Mølleskyld 2 Tdr. 1 Skpr. Hovedgaardstaxt, alle Møllens Bygninger ere assurerede for 5,600 Rbd. S. V.; et got priviligeret Kroested, Branden kaldet, ved Fuursund; det øvrige Bøndergods ere Huse med mere eller mindre Tilliggende, hvis Beboere størstedelen forrette Ugedage og anden Tjeneste her til Gaarden. Af Møllen og øvrige Bøndergods haves desuden aarlig i Landgilde 111 Tdr. Rug, 19 Tdr. Byg, 18 Skpr. Havre og 70 Rbd. 3 Mk. S. V., og meere Landgilde og Arbeide kan haves, naar de fæsteledige Steder blive besat. Fuldstændigere Oplysning om disse gode Eiendomme ville bedste erholdes ved selv at tage dem i Øiesyn; imidlertid kan Liebhaverne og desangaaende henvende sig i Kjøbenhavn til Hr. Jnspektør Trojel, boende paa Nye Vestergade No. 215, i Fyen til Hr. Etatsraad Hansen til Bramstrup pr. Odense; i Holsteen til Hr. J. Thomsen, Eier af Bruusholm pr Slesvig; her i Jydland til Hr. Etatsraad Jespersen i Viborg, og i Ringkjøbing til Byefogden Hr. Kammerjunker Grev Sponneck, hvilke og kunne give Oplysning om Prisen og Pengekonditionerne, der skal blive rettede efter Kjøberens Ønske saameget som mueligt. Skulle jeg forinden sælge disse Eiendomme underhaanden, skal det strax blive bekjendtgjort i Aviserne; i andet Fald agter jeg, om antgelig Bud skeer. at bortsælge dem ved een eneste offentlig Auction, som holdes paa Raadstuen i Skive den 6 Mai førstkommende, til hvilken Tid og Sted Liebhaverne ville behage at møde, efter i Forveien at have faaet nøiere Underretning om eller taget Eiendommene, i Øiesyn. - Kjeldgaard pr. Skive, d. 7 Febr. 1817. F. W. Trojell. Hidtil i denne Vinter har undertegnede Kommission modtaget til Uddeeling blandt Trængende følgende betydelige Gaver: 1) af Hans Excellence Generallieutenant Juel 20 Tønder, Kartoffer. 2) af Hr. Bager Hartvig 206 Stykker bagte Brød a 4 Pd. 3) af Hr. Kjøbmand Hans Theisen 50 Rbd. 4) af en ubenævnt Velgjører 40 Rbd. 5) fra den ældste Klub 94 Rbd., uddeelte efter Selskabets Bestemmelse. Det er Commissionen en sand Glæde at kunne anmelde disse Gaver og i de understøttede Fattiges Navn at yde de ædle Velgiørere den oprigtigste Tak.